
  Republika  Hrvatska
Trgovački sud u Zadru
Dr. Franje Tuđmana 35
23000 Zadar
					


Z A K L J U Č A K



	Trgovački sud u Zadru po sucu Ardeni Bajlo u stečajnom postupku nad trgovačkim društvom GORETA j.d.o.o. za ugostiteljske usluge, Šibenik, Stjepana Radića 54A, OIB: 03414563399, a radi davanja podataka o gospodarsko – financijskom stanju stečajnog dužnika, dana 19. lipnja 2018. 


z a k l j u č i o   j e


1. Određuje se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom GORETA j.d.o.o. za ugostiteljske usluge, Šibenik, za dan 

2. srpnja 2018. u 10,05 sati u Trgovačkom sudu u Zadru, Stalna služba u Šibeniku, Stjepana Radića 81/II, sudnica 212.

2. Određuje se dovođenje Tonćija Gorete iz Donjeg Polja, Šišara 8, OIB: 89532998059, na ročište koje će se održati 2. srpnja 2018. u 10,05 sati u Trgovačkom sudu u Zadru, Stalna služba u Šibeniku, Stjepana Radića 81/II, sudnica 212.

3. Provedba točke 2. izreke ovog rješenja povjerava se Policijskoj upravi Šibenskoj.

Obrazloženje

Pred ovim sudom u tijeku je prethodni postupak radi utvrđivanja uvjeta za otvaranje stečajnog postupka nad stečajnim dužnikom GORETA j.d.o.o. za ugostiteljske usluge, Šibenik čiji je zastupnik po zakonu Tonći Goreta iz Donjeg Polja, Šišara 8, OIB: 89532998059. Na ročište za utvrđivanje uvjeta za pokretanje postupka određeno za 18. lipnja 2018., Tonći Goreta, premda uredno pozvan, nije pristupio.
Člankom 180. Stečajnog zakona propisano je da se na zastupnike po zakonu stečajnog dužnika primjenjuju i odredbe čl. 177. i 178. Stečajnog zakona. Primjenom tih odredbi sud je odredio novo ročište za određivanje uvjeta za otvaranje stečajnog postupka i odredio prisilno dovođenje Tonći Goreta obzirom da je isti već prethodno rješenjem ovog suda broj St-178/2018-4 od 5. lipnja 2018. upozoren da će se u slučaju neodazivanja odrediti njegovo prisilno dovođenje.
	Slijedom navedenog kako je evidentno da Tonći Goreta izbjegava dužnosti propisane čl. 180. i 177. Stečajnog zakona, sud je temeljem odredbe čl. 178. Stečajnog zakona naložio njegovo prisilno dovođenje i provedbu tog naloga povjerio Policijskoj upravi Šibenskoj.

U Zadru, 19. lipnja 2018.

Za točnost otpravka – ovlašteni službenik					Sutkinja
Ante Rubelj									Ardena Bajlo, v.r.

Pouka o pravnom lijeku: 
Protiv ovog rješenja nije dopuštena žalba.

Dostaviti:
· Policijskoj upravi Šibenskoj
· Tonći Goreta iz Donjeg Polja, Šišara 8
· e-oglasna ploča
· u spis.











